കേരള സ്പോര്ട്സ് കൗണ്സിലിന്റെ നേതൃത്വത്തില് വനിതാ ഫുട്ബോള് അക്കാദമി ആരംഭിക്കുന്നു സംസ്ഥാന സ്പോര്ട്സ് കൗണ്സിലിന്റെ നേതൃത്വത്തില് കേരളത്തില് വനിതാ ഫുട്ബോള് അക്കാദമി വരുന്നു. കായിക യുവജന കാര്യാലയം ഡയറക്ടര് ജെറോമിക് ജോര്ജ് ഐ.എ.എസ്, കേരള സംസ്ഥാന സ്പോര്ട്സ് കൗണ്സില് പ്രസിഡന്റ് മേഴ്സി കുട്ടന്, കായിക യുവജനകാര്യ വകുപ്പ് സെക്രട്ടറി ഡോ.ഷര്മിള മേരി ജോസഫ് ഐ.എ.എസ് എന്നിവരാണ് അക്കാദമിയെ മുന്നില് നിന്ന് നയിക്കുന്നത്. സ്പോര്ട്സ് കൗണ്സിലിനൊപ്പം കേരളത്തിലെ പ്രധാന ഫുട്ബോള് ക്ലബ്ബുകളായ കേരള ബ്ലാസ്റ്റേഴ്സും ഗോകുലം കേരളയും കൈകോര്ക്കും. അക്കാദമിയുടെ ഉദ്ഘാടനം മുഖ്യമന്ത്രി പിണറായി വിജയന് ഇന്ന് വൈകിട്ട് നിര്വഹിക്കും. എറണാകുളം ജില്ലാ സ്പോര്ട്സ് കൗണ്സിലിന്റെ കീഴിലുള്ള കൊച്ചി പനമ്ബിള്ളി നഗര് സ്റ്റേഡിയമാണ് വനിതാ ഫുട്ബോള് അക്കാദമിയുടെ പരിശീലനത്തിനായി ഉപയോഗിക്കുക. ജി.വി.രാജ സ്പോര്ട്സ് സ്കൂളിലും കണ്ണൂര് സ്പോര്ട്സ് സ്കൂളിലും അക്കാദമി ആരംഭിക്കുന്നുണ്ട്. ഇവിടേക്ക് പ്രവേശനം ലഭിക്കുന്ന വിദ്യാര്ഥികള്ക്ക് ലോകോത്തര നിലവാരമുള്ള സൗകര്യങ്ങള് കായിക യുവജന കാര്യാലയം ഒരുക്കും.The post കേരള സ്പോര്ട്സ് കൗണ്സിലിന്റെ നേതൃത്വത്തില് വനിതാ ഫുട്ബോള് അക്കാദമി ആരംഭിക്കുന്നു first appeared on MalayalamExpressOnline.